เรื่องร้องเรียน: กลิ่นขยะอ่อนนุชเหม็นมากๆ รอบก่อนแจ้งไป ไม่ดีขึ้นเลย
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ เมื่อวันที่ 2 พฤศจิกายน 2565 บริเวณ 1115 ถนนพัฒนาการ แขวงประเวศ เขตประเวศ กรุงเทพมหานคร 10250 เจ้าหน้าที่ได้สอบถามคุณทับทิม บุญเสน่ห์ เจ้าหน้าที่รักษาความปลอดภัยประจำหมู่บ้านบุราสิริ ทราบว่าได้รับกลิ่นเหม็นมากในช่วงประมาณหนึ่งถึงสองทุ่ม กลิ่นรุนแรงจนแสบจมูก  เจ้าหน้าที่ได้ดำเนินการแก้ปัญหากลิ่นของมูลฝอย โดยลงพื้นที่ ติดตาม กำกับการปฏิบัติงาน พร้อมประสานให้บริษัทผู้รับจ้างกำจัดมูลฝอยแก้ปัญหาทั้งระยะสั้นและระยะยาว ดังนี้  1. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 2. ล้างทำความสะอาดโรงงานและบริเวณอาคารมูลฝอย 3. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ 4. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็น แนวป้องกันกลิ่น
ความเห็นของผู้แจ้ง: ขอบคุณทีแวะเข้ามาสอบถามครับ หวังว่าจะสามารถแก้ไขปัญหาเรื่องกลิ่นขยะได้ถาวรนะครับ
พื้นที่: แขวงประเวศ เขตประเวศ กรุงเทพมหานคร